করোনা মোকাবেলায় যুক্তরাষ্ট্রের ৮.৩ বিলিয়ন ডলার অনুদান
করোনাভাইরাস মোকাবেলায় ৮.৩ বিলিয়ন ডলার অনুদান দিয়েছে যুক্তরাষ্ট্র। শুক্রবার মার্কিন প্রেসিডেন্ট এ বিষয়ক বিলে স্বাক্ষর করেন। ওই অনুদানের ৩ বিলিয়ন ডলার খরচ হবে গবেষণায়। এছাড়াও প্রতিষেধকসহ বিভিন্ন গুরুত্বপূর্ণ খাতে বাকি খরচ হবে। 







এর আগে বৃহস্পতিবার মার্কিন সিনেটে করোনাভাইরাস বিষয়ক বিল পাস হয়। তবে ওই বিলের বিরোধিতা করেন দুই সিনেটর।  শেষ পর্যন্ত  এটি ৪১৫-২ ভোটে পাস হয়। এটি পরে হোয়াইট হাউজে যায়। সেখানে মার্কিন প্রেসিডেন্ট স্বাক্ষর করে ‍চূড়ান্ত অনুমোদন দেন। 




এর আগে করোনাভাইরাস মোকাবিলায় নিজের তিন মাসের বেতন স্বাস্থ্য অধিদফতরে দান করেন মার্কিন প্রেসিডেন্ট ডোনাল্ড ট্রাম্প। 
মার্কিন প্রেসিডেন্টের প্রেস সচিব স্টেফানি গ্রিশাম ২০১৯ সালের শেষ তিন মাসের বেতন করোনাভাইরাস মোকাবিলায় খরচ হবে। 
উল্লেখ্য, গত সপ্তাহেই মার্কিন কংগ্রেসের কাছ থেকে করোনাভাইরাস মোকাবিলায় ২৫০ কোটি ডলার চেয়েছেন ট্রাম্প। এনিয়ে চিন্তাভাবনা করছে কংগ্রেস।
এখন পর্যন্ত দুনিয়ার মোট ৬০টি দেশে ছড়িয়েছে করোনাভাইরাস। মৃত্যু হয়েছে ৩ হাজার জনের। আক্রান্তের সংখ্যা ৯০ হাজার। বাদ নেই মার্কিন যুক্তরাষ্ট্রও। এখনও পর্যন্ত সেখানে মৃত্যু হয়েছে ৯ জনের। ফলে এখনই সতর্কতামূলক ব্যবস্থা নিতে শুরু করেছে মার্কিন যুক্তরাষ্ট্র। পাশাপাশি করোনা মোকাবিলায় কড়া পদক্ষেপ নিচ্ছে ভারতও। এখনও পর্যন্ত ভারেত ২৮ জন করোনাভাইরাসে আক্রান্ত হয়েছেন। এদের মধ্যে ১৪ ইতালির নাগরিক।
সূত্র: সিএনবিসি, ফক্স নিউজ

করোনাভাইরাস মোকাবেলায় ৮.৩ বিলিয়ন ডলার অনুদান দিয়েছে যুক্তরাষ্ট্র। শুক্রবার মার্কিন প্রেসিডেন্ট এ বিষয়ক বিলে স্বাক্ষর করেন।ওই অনুদানের ৩ বিলিয়ন ডলার খরচ হবে গবেষণায়। এছাড়াও প্রতিষেধকসহ বিভিন্ন গুরুত্বপূর্ণ খাতে বাকি খরচ হবে।